**Մարզպետի տեղակալ Լևոն Սարգսյանը մասնակցեց Դիլիջանում տեղի ունեցած արտագնա հանդիպմանը 24.03.2016**

 Մարտի 24-ին Տավուշի մարզպետի տեղակալ Լևոն Սարգսյանը Դիլիջանում մասնակցեց ,,Խոցելի երեխաների սոցիալական ներառում. երեխայի խնամքի համակարգի բարեփոխման շրջանակներում այլընտրանքային խնամքի, ընտանիքի աջակցության և ներառական կրթության ծառայությունների ընդլայնում» ծրագրի շրջանակներում տեղի ունեցած արտագնա հանդիպմանը, որի հիմնական նպատակն էր Տավուշի և Լոռու մարզերի գործընկերներին ներկայացնել ծրագրի շրջանակում Սյունիքի մարզում կատարած աշխատանքները, ինչպես նաև պլանավորել առաջիկայում Լոռու մարզում իրականացվելիք ծրագրերը: Հանդես գալով բացման խոսքով՝ մարզպետի տեղակալը հանդիպման մասնակիցներին ողջունեց նաև Տավուշի մարզպետ Հովիկ Աբովյանի անունից և արդյունավետ աշխատանքային օր մաղթեց: Լևոն Սարգսյանը կարևորեց ներառական կրթության գաղափարների ներդրումն ու զարգացումը կրթության ոլորտում, ինչպես նաև տնտեսության մեջ՝ ընդգծելով, որ այն խթան կհանդիսանա առանձնահատուկ կարիքներ ունեցող մարդկանց զբաղվածության խնդրի լուծման համար: